|  |
| --- |

| Center for Dagtilbud Skoler Fritid og Idræt |
| --- |

| Helsingør skoledistrikt  Hellebækvej 44  3000 Helsingør  Cvr nr. 64 50 20 18  Dato 21.02.2022  **Nethe Louise Fals**  DPL  Tlf. 49 28 41 22  Mobil 41 86 93 32  www.helsingor.dk |
| --- |

# Forældremøde Nygård Skole d. 21. februar kl. 17.30

Der er mødt 20 forældre op. Der er repræsentanter fra de fleste årgange.

Baggrunden for kapacitetsudfordringen på Nygård Skole gennemgås. Der går 6 elever ud fra Nygård Skole til sommer, men ca. 40 elever er indstillet til visitation.

Kari Jørgensen forklarer, hvordan medarbejdere og forældre høres i morgen tirsdag d. 22. februar, via A-med og skolebestyrelse. Nygårds repræsentant i skolebestyrelsen bliver præsenteret.

Der stilles spørgsmål til processen i forhold til forældreinvolvering. Det fylder fortsat meget hos forældrene.

De to modeller præsenteres for forældrene. Der er mange spørgsmål til model 1. Forældrene har svært ved at se, hvilke fordele der er ved at deres børn skal rykkes.

Det bliver bemærket, at model 1 nu også gælder kommende 6. klasser, hvilket vil betyde, at ca. 40 elever vil skulle flytte til Nordvestskolen. Der stilles spørgsmål til, hvorfor det er udskolingseleverne, der evt. skal flyttes.

Et oversigtsbillede af Nordvestskolen præsenteres.

Der er følgende bekymringer ved model 1:

* At det er et stort miljø og mange elever
* At de faglige resultater bliver påvirket negativt, hvilket kan påvirke de unges fremtid. Bekymring for at nogle elever ikke får en fuld 9. klasses afgangsprøve
* At der nu også er tænkt 6. klasse med i model 1
* At familierne bliver påvirket negativt og falder fra hinanden
* At eleverne bliver overbelastet
* At mange børn allerede har haft et skift fra almen området til Nygård
* Det kan komme til at koste økonomisk og menneskeligt, da nogle elever, der kunne gå fuldtid i skole, ikke vil kunne klare det ved et skift, hvilket kan koste tabt arbejdsfortjeneste. Der er bekymring for, hvor svært det er at få tabt arbejdsfortjeneste, hvilket kan knække familien
* Bekymring for hvor mange elever, der knækker på skiftet til Nordvestskolen. Der mangler en plan til de elever, der knækker og ikke kan klare skiftet. Nogle elever får reaktioner som PTSD, angst og stress.
* Det kan tage nogle elever flere år at komme sig over et skifte
* 80% af børn med autisme er sanseforstyrret
* At eleverne møder andre elever på vej til faglokaler
* Børn der har autisme, er kognitivt 2-3 år bagud ift. neurotypiske børn
* Den ro der er på Nygård, gør at nogle elever kan gå til fritidsaktiviteter
* Bekymring for at børnene vil blive dårligt behandlet af eleverne på Nordvest og vil blive påvirket i negativ retning
* Mange elever har dårlige oplevelser fra almenområdet
* Bekymring for at de faglige medarbejdere finder andre job, når de bliver separeret fra resten af Nygård Skole
* At løsningen bliver tidsbegrænset, da der bliver bygget en masse boliger ved Nordvestskolen
* For elever med autisme er det svært, at overføre erfaringer fra den ene situation til den anden, altså hjælper et skift mere dem ikke i fremtiden
* Børn med autisme er ikke som andre børn og har ikke glæde af at være i et forkert miljø. For de elever, der ikke kan klare skift, kan man det skade på sigt, når de flyttes til et nyt miljø
* Ingen med autisme er blevet hørt i processen
* Samfundet taber penge for hvert år et menneske med autisme bliver forsinket af fx skift væk fra de trygge rammer på Nygård

Model 2:

Der er stemning for model 2, herunder at finde en langsigtet løsning.

Handicaprådet er blevet hørt i sagen og det er forelagt udvalget. Der bliver stillet spørgsmål til, hvorfor autismerådet ikke er blevet hørt. Der bliver svaret, at de ikke er høringsberettiget.

Der er forældre, der mener at man er i gang med at ødelægge et godt skoletilbud. Det undres, at der ikke er handlet lidt før, da der i lang tid ikke har været plads på Nygård.

Der stilles spørgsmål til om der overvejes tilbud til elever med autisme, der ikke har behov for at blive skærmet i det omfang, det sker på Nygård. En forældre påpeger, at det allerede er en mulighed at komme ud i en klasse på en almenskole på del eller heltid.

Forvaltningen informerer om processen ift. de to modeller. Børne- og Uddannelsesudvalget har bestilt 2 modeller. Udvalget har været på rundvisning på Nygård Skole og Nordvestskolen.

Model 2 kræver en ekstrabevilling og gælder kun 3 år.

Der foreslås, at der bliver ansat autistvejledere, der kan støtte de unge i fritiden, så de kan hjælpes og støttes til at begå sig og fx komme i ungdomsklub, uden at der laves en §50.